  Виталий Пронин Иж нош ик тымиськоз кельытъёсын - 17-тӥ сентябре Космонавтъёслэн парказы ортчоз тямысэтӥез Горд фестиваль.Нырысьсэ та ужрадэз ортчытон борды басьтӥськизы вал «Восточный» культура юртын ужасьёс. Соослэсь мылкыдзэс лӧпкытӥзы Индустриальной ёросысь культурая ёзысь специалистъёс. Но вакчи дыр куспын фестиваль быдэс городлэн шулдыръяськонэзлы пӧрмиз. Со сяна, отчы мылысь-кыдысь пырисько ёросъёсысь но куноос.Лыдъяське: удмуртъёс пӧлын тужгес но трос горд йырсиен адямиос. Соос туж ӟырдыт, лобась мылкыдоесь. Но фестивале табере люкасько тӧдьыос но, сьӧдъёс но - ваньзы, кин аслэсьтыз задорзэ шӧдэ. Нош ужрадэз радъясьёс арысь аре выль но тунсыко конкурсъёс, площадкаос малпало. Озьы туэ но соос витё тужгес нап, кузь горд йырсиосты, горд мыйыкъёсты, тужгес таза но тужгес пичи мугоро горд адямиосты. Арысь аре нюръясько, асьсэдыз возьмато тужгес горд семьяос. Кинлэн ке пуныез горд, коӵышез йӧспӧртэм. Кинлэн ке бакчаяз удалтэм ӵуж, нап-ӵуж, горд будосэз. Кинлэн калык пӧлы огшоры потамез, пайдаё шутэтскемез потэ - Космонавтъёслэн парказы инты ваньмызлы тырмоз.Элина Васильева.  